

**Ақтау – Бейнеу республикалық маңызы бар жалпыға ортақ пайдаланылатын автомобиль жолын (жол учаскесін) ақылы негізде пайдалану туралы**

Қазақстан Республикасы Көлік министрінің м.а. 2025 жылғы 29 шiлдедегi № 243 бұйрығы. Қазақстан Республикасының Әділет министрлігінде 2025 жылғы 1 тамызда № 36559 болып тіркелді

      "Автомобиль жолдары туралы" Қазақстан Республикасы Заңының 12-бабы 2-тармағының 29) тармақшасына сәйкес БҰЙЫРАМЫН:

      1. Мыналар:

      1) I-б, II санатты Доссор – Құлсары – Бейнеу – Сай Өтес – Шетпе – Жетібай – Ақтау республикалық маңызы бар жалпыға ортақ пайдаланылатын автомобиль жолының Ақтау – Жетібай – Шетпе – Бейнеу 786+000 –513+850 километр (бұдан әрі – км) учаскесі ақылы негізде (бұдан әрі – ақылы жол (учаске)) пайдаланылатыны;

      2) жүріп өту мынадай баламалы жол арқылы жүзеге асырылуы мүмкін: "Ақтау – Құрық", "Құрық – Жетібай" республикалық маңызы бар автомобиль жолы, "Жетібай – Жаңаөзен – Түркменстан шекарасы" республикалық маңызы бар автомобиль жолының "Жетібай – Жаңаөзен" учаскесі, "Жаңаөзен – Қызылсай" аудандық маңызы бар автомобиль жолы, "Сай Өтес – Қарақұдық – Қызылсай" облыстық маңызы бар автомобиль жолы;

      3) ақылы жолдың (учаскенің) бастапқы пункті –786+000 км, ақылы жолдың (учаскенің) соңғы пункті –513+850 км;

      4) ақылы жолдың (учаскенің) басқа автомобиль жолдарымен қиылысулар және басқа автомобиль жолдарына қосылулар тізбесі осы бұйрыққа - 1 қосымшаға сәйкес;

      5) ақылы жолдың (учаскенің) техникалық сыныптамасы – I-б, II санаты, ақылы жолдың (учаскенің) негізгі параметрлері:

      автомобиль жолымен жүріп өту жолағының ені – кемінде 3,75 метр;

      автомобиль жолындағы қозғалыс жолағының саны – екі бағытта – 1 және 2 жолақ;

      6) ақылы жолдың (учаскенің) ұзақтығы – 272,15 километр;

      7) ақылы автомобиль жолы арқылы жүріп өту үшін төлем мөлшерлемелері осы бұйрыққа 2-қосымшаға сәйкес айқындалатыны;

      8) басқа автомобиль жолымен баламалы түрде жүре алмайтын, іргелес елді мекендердің тізбесі осы бұйрыққа 3-қосымшаға сәйкес;

      9) ақылы жолды (учаскені) ақылы негізде пайдалану мерзімі – 20 жыл деп белгіленсін.

      2. Қазақстан Республикасы Көлік министрлігінің Автомобиль жолдары комитеті заңнамада белгіленген тәртіппен:

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) осы бұйрықты Қазақстан Республикасы Көлік министрлігінің интернет-ресурсында орналастыруды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Көлік вице-министріне жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасы*  *Көлік министрінің міндетін атқарушы* | *М. Калиакпаров* |

      "КЕЛІСІЛДІ"

      Қазақстан Республикасы

      Қаржы министрлігі

|  |  |
| --- | --- |
|  | Қазақстан Республикасы Көлік министрінің міндетін атқарушы 2025 жылғы 29 шілдедегі № 243 бұйрығына 1-қосымша |

**Ақылы жолдың (учаскенің) басқа автомобиль жолдарымен қиылысулар және басқа автомобиль жолдарына қосылулар тізбесі**

|  |  |
| --- | --- |
| Қиылысу және түйісу мекенжайлары км + метр | Белгіленген қиылысу және түйісу бойынша елді мекендердің атауы |
| жоқ | жоқ |

|  |  |
| --- | --- |
|  | бұйрығына 2-қосымша |

**Ақылы автомобиль жолы (учаскесі) бойынша жүріп өту үшін төлем мөлшерлемелері**

      I-б, II санаттағы Доссор – Құлсары – Бейнеу - Сай Өтес – Шетпе – Жетібай – Ақтау республикалық маңызы бар жалпыға ортақ пайдаланылатын автомобиль жолының Ақтау - Жетібай – Шетпе – Бейнеу 786+000 – км 513+850 км учаскесі:

      АЕК:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| № Р/с | Аймақтар | Жеңіл автокөліктер | | 16 орынға дейінгі автобус тар және жүк көтергіштігі 2,5 т дейін жүк автомобильдері | | 32 орынға дейінгі автобус тар және жүк көтергіштігі 5,5 т дейін жүк автомобильдері | | 32 орын нан асатын автобустар және жүк көтергіштігі 10 т дейін автопоездар | | Жүк көтергіштігі 10 т жоғары 15 т дейінгі жүк автомобильдері | | Жүк көтергіштігі 15 т жоғары, оның ішінде тіркелгіш және ершікті тартқыш тар | |
| 1 | 2 | 3 | | 4 | | 5 | | 6 | | 7 | | 8 | |
|  |  | Кейінгі төлем | Алдын ала төлем | Кейінгі төлем | Алдын ала төлем | Кейінгі төлем | Алдын ала төлем | Кейінгі төлем | Алдын ала төлем | Кейінгі төлем | Алдын ала төлем | Кейінгі төлем | Алдын ала төлем |
| 1 | Км 786+000 – 777+100 (8 км 900 метр) | 0,0050 | 0,0043 | 0,0166 | 0,0141 | 0,0336 | 0,0285 | 0,0501 | 0,0426 | 0,0671 | 0,0570 | 0,0837 | 0,0712 |
| 2 | Км 777+100 – 718+000 (59 км 100 метр) | 0,0330 | 0,0282 | 0,1104 | 0,0938 | 0,2228 | 0,1893 | 0,3328 | 0,2828 | 0,4453 | 0,3787 | 0,5557 | 0,4725 |
| 3 | Км 718+000 - 703+450 (14 км 550 метр) |  |  | 0,0272 | 0,0231 | 0,0549 | 0,0466 | 0,0819 | 0,0696 | 0,1096 | 0,0932 | 0,1368 | 0,1163 |
| 4 | Км 703+450 – 647+030 (56 км 420 метр) |  |  | 0,1054 | 0,0895 | 0,2127 | 0,1808 | 0,3178 | 0,2700 | 0,4251 | 0,3615 | 0,5305 | 0,4510 |
| 5 | км 647+030 – 630+800 (16 км 230 метр) |  |  | 0,0303 | 0,0258 | 0,0612 | 0,0520 | 0,0914 | 0,0777 | 0,1223 | 0,1040 | 0,1526 | 0,1297 |
| 6 | км 630+800 – 614+800 (16 км) |  |  | 0,0299 | 0,0254 | 0,0603 | 0,0513 | 0,0901 | 0,0766 | 0,1206 | 0,1025 | 0,1504 | 0,1279 |
| 7 | км 614+800 – 513+850 (100 км 950 метр) |  |  | 0,1885 | 0,1602 | 0,3806 | 0,3234 | 0,5685 | 0,4830 | 0,7607 | 0,6468 | 0,9492 | 0,8070 |
|  | Бір бағыт тағы бар лық маршрут бойынша жиыны (272.15 км) | 0,0379 | 0,0325 | 0,5082 | 0,4319 | 1,0261 | 0,8719 | 1,5327 | 1,3022 | 2,0507 | 1,7438 | 2,5589 | 2,1757 |

      1) абоненттік төлем – автомобиль жолдары саласындағы уәкілетті мемлекеттік орган белгілеген ақылы учаскелер бойынша жол жүру ақысы, ақылы учаскеге іргелес елді мекендерде тіркелген жергілікті автокөлік құралдары үшін белгілі бір уақыт кезеңіне абонемент түрінде бір ауданнан тыс жерде бір айға немесе бір жылға ауысқан кезде;

      2) абоненттік төлем жергілікті көлік үшін көлік құралының түріне және жүк көтергіштігіне қарай белгіленеді:

      бір айға (күнтізбелік 30 күн):

|  |  |  |  |  |  |  |
| --- | --- | --- | --- | --- | --- | --- |
| Көлік түрі | Жеңіл көліктер үшін | 16 орынға дейінгі автобус тар және жүк көтергіштігі 2,5 т дейін жүк автомобильдері үшін | 32 орынға дейінгі автобус тар және жүк көтергіштігі 5,5 т дейін жүк автомобильдері үшін | 32 орын нан асатын автобустар және жүк көтергіштігі 10 т дейін автопоездар үшін | Жүк көтергіштігі 10 т жоғары 15 т дейінгі жүк автомобильдері үшін | Жүк көтергіштігі 15 т жоғары, оның ішінде тіркелгіш және ершікті тартқыштар үшін |
| 1 | 2 | 3 | 4 | 5 | 6 | 7 |
| Абоненттік төлемнің құны | қарастырылмаған | 1 АЕК | 2 АЕК | 3 АЕК | 4 АЕК | 5 АЕК |

      бір жылға (күнтізбелік 365 күн):

|  |  |  |  |  |  |  |
| --- | --- | --- | --- | --- | --- | --- |
| Көлік түрі | Жеңіл көліктер үшін | 16 орынға дейінгі автобус тар және жүк көтергіштігі 2,5 т дейін жүк автомобильдері үшін | 32 орынға дейінгі автобус тар және жүк көтергіштігі 5,5 т дейін жүк автомобильдері үшін | 32 орын нан асатын автобустар және жүк көтергіштігі 10 т дейін автопоездар үшін | Жүк көтергіштігі 10 т жоғары 15 т дейінгі жүк автомобильдері үшін | Жүк көтергіштігі 15 т жоғары, оның ішінде тіркелгіш және ершікті тартқыштар үшін |
| 1 | 2 | 3 | 4 | 5 | 6 | 7 |
| Абоненттік төлемнің құны | 1 АЕК | 12 АЕК | 24 АЕК | 36 АЕК | 48 АЕК | 60 АЕК |

      3) аймақ – жүк көтергіштігі мен көлік құралының түріне байланысты өзінің ұзақтығы мен жол ақысының белгілі бір мөлшері бар ақылы учаскенің жол сегменті;

      4) алдын ала төлеу – ақылы учаскеге кіргенге дейін пайдаланушы дербес шотқа және/немесе мемлекеттік тіркеу нөмірлік белгісінің шотына есептеген ақшалай қаражат, оның сомасы жол ақысын төлеу үшін жеткілікті;

      5) жергілікті автокөлік – бір аудан шегінен тыс қозғалу кезінде ақылы учаскесіне іргелес әкімшілік- аумақтық бірлікте (облыстың ауданы) белгіленген тәртіппен тіркелген көлік құралы.

      Аббревиатуралардың толық жазылуы:

      АЕК - айлық есептік көрсеткіш;

      км - километр;

      м - метр;

      т - тонна.

|  |  |
| --- | --- |
|  | бұйрығына 3-қосымша |

**Басқа автомобиль жолымен баламалы түрде жүре алмайтын, іргелес елді мекендердің тізбесі**

|  |  |
| --- | --- |
| р/с № | Елді мекеннің атауы |
| Маңғыстау облысы | |
| Мұңайлы ауданы | |
| 1 | Маңғыстау ауылы |
| Қарақия ауданы | |
| 2 | Мұңайшы ауылы |
| 3 | Жетібай ауылы |
| Маңғыстау ауданы | |
| 4 | Боздақ ауылы |
| 5 | Жармыш ауылы |
| 6 | Шетпе ауылы |
| 7 | Беки ауылы |
| 8 | Сай - Өтес ауылы |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК